
מדינת ישראל
משרד החינוך 
המשנה למנהלת הכללית
אגף רכש מכרזים והתקשרויות
ירושלים, ‏5 בינואר 2015
יד' בטבת, תשע"ה
מכרז היקפים משתנים מס' 41/12.2014 : הכנת מכרזים לרכישת שירותים ו/או טובין, ליווי ההליך המכרזי ובדיקת הצעות עבור משרד החינוך

הבהרה מספר 1
1. כללי
1. המועד האחרון להגשת הצעות למכרז שבנדון הינו 19.1.2015 שעה 11:00.
2. במכרז זה אין דרישה מהמציעים המגישים הצעה לשלם דמי השתתפות. 

3. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
4. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

5. בנספח מספר 2 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.

עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
6. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר במחיר באחד או יותר מהסעיפים, יפסול את ההצעה מאחר ולא ניתן להשוותה להצעות אחרות. 

7. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


8. אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
9. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר האינטרנט שכתובתו:
 
     WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL

10. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.

2. פרק 2 – הגורמים אליהם מופנה המכרז (דרישות סף)
1. כללי
ספק שיזכה במכרז זה לא יוכל להגיש הצעה למכרזים אשר אותם הכין.
במקרה בו הספק יהיה מעוניין להגיש הצעה למכרז מסוים, עליו להודיע על כך מראש ובכתב, למנהלת אגף רכש מכרזים והתקשרויות כדי שהמשרד לא ישתף אותו בהכנת אותו המכרז.

למרות בקשת הספק כאמור לעיל, במקרים שונים עשוי המשרד להחליט שעל הספק להשתתף בהכנת המכרז. 

אם וככל שהמשרד יחליט שעל הספק להכין מכרז כלשהו, יהיה על הספק להכינו על כל הכרוך בכך והספק יהיה מנוע מלהגיש הצעה כאמור.

דרישות הסף וההיקפים הם בהתאמה להיקפי העבודה שצויינו במכרז.

כך לגבי סוגי המכרזים והדרישה להציג ניסיון גם בבדיקת הצעות, המשרד רואה חשיבות רבה בניסיון בהליך השלם של כתיבת מכרזים ובדיקת הצעות שהתקבלו עבורם. 

על כן נוסח דרישות הניסיון הינן בהתאם לכך.
2. סעיף 2.2.4, עמוד 4

הסעיף נשאר ללא שינוי.
יובהר כי הניסיון הנדרש הינו בניסוח והכנה של מכרזים לגופים שחל עליהם חוק חובת המכרזים.

3. סעיף 2.2.5, עמוד 4

להלן תיקון לסעיף זה:
"על הגוף המציע להיות בעל מחזור כספי שנתי ממוצע של 500,000 ₪ (כולל מע"מ), במהלך 3 השנים 2011 עד 2013."

4. סעיף 2.2.6, עמוד 5

יש לבטל סעיף זה.

המציע אינו נדרש לצרף ערבות מציע להצעתו.

3. פרק 4 – תיאור הפרוייקט, היקפו ותפקידי הקבלן בביצוע העבודה

1. כללי
משרד החינוך באמצעות אגף רכש, מכרזים והתקשרויות מעוניין לקבל שירותי הכנת מכרזים לצרכי רכישה של שירותים ו/או טובין בתחומים שונים עבור המשרד וכן של ליווי ההליך המכרזי ובדיקת הצעות שיתקבלו למכרזים, בהתאם לתהליך העבודה וההיקפים כמפורט בפרק 4. 
המשרד מבקש להפעיל את הפרוייקט של עריכת מכרזים ובדיקת ההצעות באמצעות ספק או מספר ספקים, שיבחרו במכרז זה.

ההחלטה על מספר הספקים שיבחרו תהיה לאור תוצאות המכרז ועפ"י שיקול הדעת של המשרד.

במידה ויבחרו מספר ספקים, אופן חלוקת העבודה בין הספקים יעשה עפ"י החלטת המשרד.
הספק יספק למשרד מענה כולל לכל התכנית שהוגשה על ידו בהצעתו למכרז זה, לרבות שינויים שיידרשו ע"י המשרד.

הספק יפעיל את כל התהליכים הנדרשים במכרז זה בשלמותם, לרבות אלו המתוארים בפרק 4 וזאת החל מהיום שיקבע בהסכם כיום תחילת ההתקשרות.

למען הסר ספק, תהליכי העבודה המפורטים במכרז זה הם אלה הנוהגים היום. 
יתכן כי יהיו שינויים בתהליכי עבודה פנימיים של אגף הרכש במהלך תקופת ההתקשרות, כאשר שינויים אילו יכולים להשליך על תהליכי העבודה של וועדת המכרזים המשרדית ושל הספק.
על הספק לקחת זאת בחשבון ולהיערך למתן שירות מלא עפ"י תהליכי העבודה שידרשו.

2. סעיף 4.4, עמוד 15

על הקבלן הזוכה לבנות קובץ נהלי עבודה אחד, אשר יכלול את כל הפעילויות הנדרשות לצורך הפעלה שוטפת של הפרויקט. הקובץ יכלול נהלי עבודה מול אגף הרכש, ועדת המכרזים, יחידות המשרד והספק.
על המציע לקחת בחשבון בהצעת המחיר, הכנת קובץ זה בהתאם לנדרש.

למען הסר ספק, הקבלן לא יתוגמל בנפרד בנושא זה.
4. פרק 5 – כח האדם של הקבלן והאמצעים הנדרשים לביצוע המכרז
סעיף 5.13, עמוד 18

1. מנהל הפרויקט יכול להיות המציע. במקרה זה, על המציע לקחת בחשבון כי עליו להציג בחוברת ההצעה מענה לכל הדרישות הנדרשות מהמציע ומנהל הפרויקט על אף שיש זהות ביניהם, לרבות צירוף מסמכים והפירוט הנדרש לצורך הוכחת הניסיון.
2. על המציע להציג את צוות העובדים. אין חובה כי אלה יהיו כבר מועסקים אצל המציע במועד הגשת ההצעה.
3. דרישות ההכשרה והניסיון של מנהל הפרויקט וצוות העובדים נשארים ללא שינוי.
הדרישות הן לאור הצורך הנדרש במכרזים של יחידות המשרד הזקוקות למומחיות שיש למהנדס תעשיה וניהול בניתוח תהליכים ובמגוון נושאים ברמה אקדמית.
4. למען הסר ספק, במידה שמנהל הפרויקט או מי מבין אנשי הצוות המוצגים אינם בעלי תואר בתחום תעשיה וניהול, יינתן ציון אפס בסעיף ההכשרה של מנהל הפרויקט ושל אנשי הצוות המוצגים.
5. פרק 13 – תנאי תשלום
סעיף 13.6, עמוד 30
תנאי ההצמדה הינם כמפורט בסעיף זה במכרז ועפ"י הוראות התכ"ם.
6. פרק 10 – דרישות לאבטחת מידע
דרישות אבטחת המידע, הנדרשות מהקבלן, הינן כמפורט בפרק זה במכרז.

אספקת השירותים נשוא המכרז עשויה להיות כרוכה בשימוש במערכות מידע של המשרד.
עם זאת חשוב להדגיש כי גם בהליך הכנת המכרזים ובדיקת ההצעות עצמו עשוייה להיות חשיפה לנתונים מתוך מערכות המידע של המשרד.
7. פרק 14 – מבנה ותכולת ההצעה
1. סעיף 14.1, עמוד 31
מרכיבי הצעת המחיר נשארים ללא שינוי. אין שינוי בשיטת התמורה.
2. סעיף 14.4, עמוד 33
כאמור בסעיף זה במכרז, על המציע לצרף להצעתו דוגמאות של מכרזים, שהוא ו/או צוות העובדים המוצעים על ידו הכינו, ניסחו ובדקו (כולל מסמכים המעידים על בדיקת ההצעות שהוגשו למכרזים ללא פרטים מזהים של המציעים).
במידה שהמסמכים חסויים בשל דרישת הלקוח, על המציע לפנות ולקבל את הסכמתו של הלקוח לחשוף את ממצאי הבדיקה – ללא זיהוי של המציעים או כל פרט שיש בו משום חשש לפגיעה בחיסיון של המציעים.

בנוסף יש להציג את מתכונת הבדיקה, תהליכי הבדיקה ותבניות של מסמכי הבדיקה.
יש להציג לכל שנת ניסיון, בהתאם לנדרש בסעיף 2.2.4, 2 דוגמאות מלאות של מכרזי שירותים שהוכנו ונוסחו על ידי הגוף המציע והוצגו במסגרת הניסיון המוצג של הגוף בחוברת ההצעה. סה"כ נדרשות 6 דוגמאות.
בנוסף, יש לצרף דוגמה אחת בלבד של מכרזים שהוכנו ונוסחו ע"י כל אחד מבעלי התפקיד: מנהל הפרויקט וצוות העובדים המוצעים, והוצגו במסגרת הניסיון המוצג של הצוות בחוברת ההצעה. סה"כ נדרשות 3 דוגמאות.
על הדוגמאות יש לציין של מי הן (הגוף, מנהל הפרוייקט, צוות העובדים - לציין שמות).

לא יינתן יתרון להגשת מספר רב יותר של דוגמאות (יבדקו 9 הדוגמאות הראשונות לכל מציע).
3. סעיף 14.5, עמוד 31
(1) לסעיף ב' – "פונקציות" הכוונה הינה לבעלי תפקידים של המציע.
(2) לסעיף ד' – הכוונה הינה לדיווח למשרד על הפעולות שביצע הספק בתהליך הכתיבה או הבדיקה של ההצעות, אבני דרך מוצעות, אופן התנהלות וכדומה.
(3) לסעיף ה' – הכוונה הינה לאיכות הכתיבה והבדיקה, יסודיות, פרטים נבדקים ואופן הבדיקה, שיטת התיעוד, מניעת טעויות, אופן העמידה בלוחות הזמנים שנקבעו במכרז וכדומה.
8. פרק 15 – הקריטריונים לבחירת הקבלן
1. סעיף 15.1, עמוד 34
יש לשנות סעיף זה כדלקמן:

איכות עבודת המציע ועובדיו, תימדד בין היתר, עפ"י איכות הדוגמאות של עבודות שביצעו, שיצורפו להצעה. 

בדיקת הדוגמאות תיעשה בהתייחס למרכיבים הבאים:

15.1.1 התאמת הדוגמאות (מכרזים + בדיקת הצעות) לנדרש במכרז – במשקל של 25%.

15.1.2 בהירות (ניסוח בהיר, קל להבנה וחד משמעי) – במשקל של 15%.

15.1.3 מבנה (התמצאות קלה, חלוקה נכונה לפרקים, שיטתיות) – במשקל של 15%.

15.1.4 תוכן (תואם את דרישות הדין) – במשקל של 15%.

15.1.5 מגוון (פריסת נושאים, טובין/שירותים, סוגי שירותים שונים) – במשקל של 15%.

15.1.6 בדיקת הצעות (נהיר, חד משמעי, מעמיק ויסודי, מפורט ומנומק) – במשקל של 15%.

על המציע לקבל לפחות ציון של 70% בתתי הסעיפים 15.1.1-15.1.6 ולפחות ציון של 70% בציון הכולל בסעיף "איכות הדוגמאות", בכדי לעבור לשלב בדיקת סעיפי האיכות.
למען הסר ספק, במידה ולא יוצגו דוגמאות כאמור בסעיף 14.4, ההצעה תיפסל.

2. סעיף 15.3, עמוד 35
מרכיבי סעיף הצעת המחיר ישוקללו כדלקמן:

1. הצעת מחיר לשעת עבודה - במשקל של 90%.
2. הצעת מחיר לשעת עבודה מיוחדת - במשקל של 10%.

למסמך זה מצורף נספח מספר 4 – טבלת השוואת ההצעות המעודכנת לאור שינויים אלה.

2. פרק 16 – משך הבדיקה ותקפות ההצעה
לאור ביטול דרישה שבסעיף 2.2.6, יש לתקן את הפרק כדלקמן:

המשרד לא מתחייב לסיים הליכי המכרז ולקבוע זוכה תוך תקופה מסוימת. אך, אם הליכי אישור המכרז לא יסתיימו לאחר 90 יום מהמועד האחרון להגשת ההצעות, רשאי המציע לבטל את הצעתו.
ההודעה על ביטול ההצעה תועבר למשרד בכתב, תוך ציון מועד תחולה, אל מנהלת אגף רכש מכרזים והתקשרויות ותובא לדיון ולהחלטתה של וועדת המכרזים והרכישות.

3. פרק 23 – מהגוף הזוכה (להלן הקבלן) יידרש
סעיף 23.3, עמוד 40

יש לתקן סעיף זה כדלקמן:

במקרה שיוחלט ע"י ועדת המכרזים על זוכה אחד במכרז, הקבלן ימציא ערבות ביצוע, לפקודת המשרד בסך 40,000 ₪, בתוקף למשך תקופת ההתקשרות ועוד חודשיים. 

במקרה שיוחלט ע"י ועדת המכרזים על יותר מזוכה אחד במכרז והשירותים יחולקו בין מספר זוכים, היקף ערבות הביצוע יקבע בהתאמה להיקף השירותים שיבוצע על ידי כל זוכה עפ"י תוכנית העבודה השנתית שתאושר (סך כל הערבויות מכל הזוכים לא יעלה על 40,000 ₪).
ערבות הביצוע לאבטחת מילוי התחייבויותיו על פי תנאי מכרז שימציא הקבלן, כמפורט לעיל תוחזק בידי המשרד אשר יהיה רשאי לממשה בכל מקרה שהקבלן לא יעמוד בהתחייבויותיו.
4. נספח מספר 3 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים. מהדוגמאות יש לצרף עותק אחד.
בנוסף, על המציע לצרף להצעתו 2 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע, השירות שניתן ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
5. סעיף 10 – נתוני בעלי התפקידים הבאים: צוות העובדים - יש לפרט עבור כל אחד מבעלי התפקידים המיועדים את ניסיונו ולצרף קורות חיים מפורטים ותעודות הסמכה.
יש להקפיד על התאמה בין האמור בסעיף 10 לבין קורות חיים של כל אחד מבעלי התפקידים.
6. סעיף 11 – שיטת העבודה המוצעת – על המציע לפרט במסגרת פרק זה את הפעילות, בהתייחס לשלבים השונים הנדרשים לשם מתן השירותים ואת שיטת ביצוע העבודה בכל סעיף בהתאמה למפורט בחוברת המכרז. על המציע לקחת בחשבון כי במידה ויזכה במכרז הוא מחויב לבצע את כל הסעיפים.
7. סעיף 12 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
5. נספח מספר 4 – טבלת השוואת הצעות

גיליון מחוון, קריטריון "הכשרה רלוונטית נוספת" – הכוונה הינה לכל הכשרה שרלוונטית לשירותים נשוא המכרז.

מצורפת טבלת השוואת ההצעות המתוקנת לאור השינויים המפורטים במסמך זה.

בכבוד רב,


אורנה מיטמיגר
                           
מנהלת אגף רכש מכרזים והתקשרויות

